Page:Blue e'ed Mary.pdf/2

 



My early love I canna rue,

My bonnie blue e’ed Mary, O!

I ne’er will break the bosom vow,

Is plighted to my dearie, O!

A fairer form I canna see,

A fairer face there canna hebe [sic],

Nane bears a heart sae leal as thee,

My bonnie blue e’ed Mary, O!

The form’s the pine in brushwood bower,

My bonnie blue e’ed Mary, O!

Thy mein the modest daisy flower,

Amang the braes sae briery, O!

Thy hair, the glossy fallin’ stream,

Thy brow, the milky river feam,

Thy cheek, the rosy morning beam,

My bonnie blue e’ed Mary, O!

I ne’er made love to ane but thee,

My bonnie blue e’ed Mary, O!

Thou ne’er own’d love to ane but me,

My ain, my only dearie, O!

My morn o’-love—the morn o’ thine,

And a’ our happy days sinsyne,

The roll o’ memory canna tine,

My bonnie blue e’ed Mary, O!